Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 191

1. A szakmai vizsgán számon kérhető feladatok a szint megjelölésével A szakképesítés vizsgáztatási követelményei megegyeznek a III. fejezetben foglalt képzési követelmények tantárgyanként, illetve azokon belül jelölt témákban meghatározott elsajátítási szintekkel. Az alkalmazott tudásszint elemek értelmezését az 1. számú melléklet tartalmazza. A vizsgázónak a vizsgák során egyértelműen bizonyítania kell, hogy a III. fejezetben felsorolt tantárgyakból, illetve azok témáiból megfelelő elméleti és gyakorlati tudással rendelkezik, és a tantárgyi ismereteket képes átfogó komplex módon a gyakorlatban is alkalmazni. Az a tanuló, aki a tűzoltó szakképzés tantervében előírt tanulmányi kötelezettségeinek eleget tesz, az oktatott tantárgyakból legalább elégséges (2) évközi vizsgát abszolvál, valamint rendelkezik a nehézgépkezelői alapvizsgával, szakmai vizsgára bocsátható. A szakmai vizsgán számot kell adni a tűzvédelmi anyagismeret és technológia, a tűzmegelőzési és tűzvizsgálati ismeretek, a tűzoltási és műszaki mentési ismeretek, a tűzoltó műszaki ismeretek, a szolgálati ismeretek tantárgyak tananyagának elsajátításáról.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes